Държавен вестник, бр. 21, 2011 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  21
(3) В заявление, подадено от обединение, 
което не е юридическо лице, информацията 
по ал. 1, т. 2 се представя за обединението и 
за всеки от участниците в обединението. В 
тези случаи към заявлението се прилагат и:
1. копие на договора за обединение, а ко­
гато в договора не е посочено лицето, което 
представлява участниците в обединението – и 
нотариално заверено пълномощно, удостове­
ряващо представителната власт на това лице; 
2. копие на документ за актуална регистра­
ция на всеки от участниците в обединението, 
за който не е посочен ЕИК;
3. документите по ал. 2, т. 3 и 4 – за всеки 
от участниците в обединението.
(4) Когато участникът е чуждестранно лице 
и съгласно законодателството на държавата, 
в която е установен, не се издават докумен­
ти по ал. 2, т. 4, букви „а“ и „б“ или когато 
те не включват всички случаи, участникът 
представя клетвена декларация, ако такава 
декларация има правна стойност според 
законодателството на държавата, в която е 
установен. Когато клетвената декларация 
няма правна стойност, участникът представя 
официално заявление, направено пред съдебен 
или административен орган, нотариус или 
компетентен професионален или търговски 
орган в държавата, в която той е установен.
(5) Участниците са длъжни по време на 
процедурата да уведомяват комисията за 
всички настъпили промени в обстоятелствата 
по чл. 16, ал. 2 и 3 от Закона за концесиите 
и в посочените в обявлението обстоятелства 
по чл. 16, ал. 4 от Закона за концесиите в 
7-дневен срок от настъпването им.“
§ 36. Член 42 се изменя така:
„Чл. 42. (1) Предложението съдържа: 
1. разработки по приложимите критерии, 
които формират комплексната оценка на 
офертата, посочени в обявлението и в доку­
ментацията за участие;
2. финансов модел, включващ анализ на 
паричните потоци на концесията, когато та­
къв се изисква с документацията за участие;
3. доказателства за изпълнение на приложи­
мите критерии, които формират комплексната 
оценка на офертата;
4. декларация за произход на средствата по 
чл. 4, ал. 7 и по чл. 6, ал. 5, т. 3 от Закона за 
мерките срещу изпирането на пари; 
5. декларация за срок на валидност на 
офертата;
6. други разработки и информация в из­
пълнение на условията, посочени в докумен­
тацията за участие; 
7. електронен носител, на който са записа­
ни предложението и приложенията към него;
8. опис на съдържанието на предложението 
с посочване на броя страници.
(2) При концесия за строителство участ­
никът:
1. включва в предложението процента от 
общата стойност на строителството, който ще 
се извърши от трети лица – подизпълнители, 
ако това е поставено като условие с решението 
за откриване на процедурата в съответствие 
с чл. 53, ал. 1 от Закона за концесиите, или 
2. може да предложи възлагането на част 
от строителството на подизпълнители, вклю­
чително като посочи процента от стойността 
на строителните работи, които ще се изпъл­
няват от тях, в съответствие с чл. 53, ал. 2 от 
Закона за концесиите. 
(3) Когато участникът в процедурата е 
обединение, което не е юридическо лице, 
декларацията по ал. 1, т. 5 се представя от 
всеки от участниците в обединението.“
§ 37. Член 43 се изменя така:
„Чл. 43. (1) Обвързващото предложение 
представлява резюме на разработките по 
приложимите критерии, които формират 
комплексната оценка на офертата.
(2) Обвързващото предложение се изготвя 
по образец, който се съдържа в документацията 
за участие, и се заверява на всяка страница 
от лицето, което представлява участника.
(3) Когато с обявлението не е ограничена 
възможността за представяне на варианти в 
офертата, обвързващо предложение се пред­
ставя за всеки предложен вариант.
(4) При различия между офертата и обвърз­
ващото предложение оценката на офертата се 
извършва по данните, посочени в обвързва­
щото предложение.
(5) В плика с обвързващото предложение 
се поставя и подходящ носител, съдържащ об­
вързващото предложение и приложенията към 
него, когато има такива, в електронен вид.“
§ 38. Член 44 се отменя.
§ 39. Член 45 се изменя така:
„Чл. 45. (1) Офертата се подава в запеча­
тан непрозрачен плик или кутия с надпис 
„Оферта“. Върху плика/кутията се посочват 
процедурата, за която се подава офертата, и 
наименованието на участника.
(2) В плика/кутията се поставят три са­
мостоятелни непрозрачни плика, върху все­
ки от които е посочено наименованието на 
участника, с надпис, съответно:
1. „Заявление за участие“;
2. „Предложение“;
3. „Обвързващо предложение“.
(3) Когато съдържанието на заявлението 
или на предложението е с по-голям обем, те 
могат да се подадат в един или повече до­
пълнителни пликове, съответно в една или 
повече кутии, приложени към плика/кутията 
с офертата. Допълнителните пликове/кутии се 
надписват „Заявление за участие“, съответно 
„Предложение“, като се посочва, че това е 
продължение със съответния пореден номер, 
и се посочват процедурата, за която се подава 
офертата, и наименованието на участника.